La data de 14 martie a.c., polițiștii Biroului Rutier Bacău au organizat o acţiune în municipiu, în intervalul orar 09:30-12:00, pentru verificarea transportatorilor de persoane în regim taxi.
Peste 60 de persoane au fost legitimate, 60 autovehicule controlate și au fost efectuate 21 de testări alcooltest.
Polițiștii au aplicat 34 de sancțiuni contravenționale transportatorilor de persoane. Dintre acestea, 15 au fost aplicate în baza Legii 38/2003, 12 pentru opriri/staționări neregulamentare, iar restul pentru alte abateri.
Totodată, au fost retrase un certificat de înmatriculare și un set de plăcuțe cu numere de înmatriculare, iar față de un transportator a fost luată măsura suspendării dreptului de utilizare a vehiculului pe o perioadă de 6 luni.